Carl Th. Dreyer

Carl Theodor Dreyer Nilsson eller mest kendt som Carl Th. Dreyer (3. februar 1889 i København – 20. marts 1968 på Frederiksberg) var en dansk filminstruktør og manuskriptforfatter.

Carl Theodor Dreyer anses af mange som dansk films første store instruktør. Han debuterede som manuskriptforfatter i 1912 med stumfilmen Bryggerens datter. Hans første film i instruktørstolen var Præsidenten i 1919. Han lavede film i Danmark, Sverige, Tyskland og Frankrig. Carl Th. Dreyer huskes i særdeleshed for mesterværkerne Jeanne d'Arcs lidelse og død, Vredens dag og Ordet.

Du skal ære din hustru og Vredens dag blev i 2006 optaget i Kulturkanonen.

Hans popularitet i de franske filmkredse påvirkede desværre ikke andre europæiske producenter, der alle vendte ham ryggen efter den økonomisk katastrofale Jeanne d'Arcs lidelse og død, som paradoksalt nok af mange anmeldere og filmhistorikere anses for at være hans fineste værk. Den manglende støtte fra producenterne og hans kunstneriske kompromisløshed og excentriske væsen hindrede Dreyer i at producere mere end tre danske film fra 1943 til hans død i 1968. Med Vredens dag fik han anerkendelse i USA med en Oscar-nominering, mens de danske anmeldere var imod filmens langsomme tempo og ejendommelige stilisering. Dreyer måtte arbejde som anmelder på BT, hvor han blev sat til at anmelde film, men han blev fyret for at være alt for kritisk. Ordet blev en betragtelig succes hos både publikum og anmeldere, og den indbragte ham Bodilprisen for bedste danske film samt en Golden Globe i USA. Hans sidste film, Gertrud, blev kun værdsat i de finere franske instruktørkredse, bl.a. af François Truffaut, som udråbte Dreyer til en sand auteur. Han døde i en lille lejlighed på Frederiksberg og er begravet på Frederiksberg ældre kirkegård.

Hans indflydelse på eftertidens store instruktører kan ikke overvurderes, og både Ingmar Bergman og danske Lars von Trier har skelet til Dreyers filmkunst. Temaer som den lidende kvinde i et patriarkalsk religiøst miljø og en stram billedkomposition og et langsomt tempo blev Dreyers kendemærke, mens hans kompromisløse close-up teknik i La passion de Jeanne d'Arc har inspireret talrige instruktører.

Filmografi 
 Præsidenten (1919)
  (1920)
 Blade af Satans bog (1921)
 (1922)
 Det var en gang (1922)
 Mikaël (1924)
 Du skal ære din hustru (1925)
 Glomdalsbruden (1926)
 Jeanne d'Arcs lidelse og død (La passion de Jeanne d'Arc, 1928)
 Vampyr (Vampyr – Der Traum des Allan Grey, 1932)
 Vredens dag (1943)
  (1945)
 De nåede færgen (kortfilm fra 1948)
 Ordet (1955)
 Gertrud'' (1965)

Referencer

Eksterne henvisninger 

 , det officielle website om Carl Th. Dreyer med komplet filmografi, omfattende biografi, stills, plakater, streaming af alle Dreyers kortfilm, klip fra spillefilmene og nyheder relateret til Dreyer.
 
 Carl Th. Dreyer på sensesofcinema.com
 Et sjældent 25-minutters radiointerview på engelsk, ca.1965, USA (mp3) 
 

 
Filminstruktører fra Danmark
Manuskriptforfattere fra Danmark
Personer fra Frederiksberg
Personer med enkeltværker i Kulturkanonen
Personer i Dansk Biografisk Leksikon
Personer i Kraks Blå Bog (afdøde)
Modtagere af Ingenio et arti
Dansksprogede forfattere fra Danmark
Filmkritikere fra Danmark
Danskere i 1900-tallet